Den Nord-Cimbriske Tilskuer, 1828-07-08
Portugal. Fra Lissabon skrives under 4de Juni, at Arresteringerne vedvare endnu bestandig, man siger at allerede mere end 4000 Mennesker skulle vansmægte i Fængslerne. Den ærværdige berømte Hr. Mello Breyner, er, efter at man i 48 Timer har ladet ham vansmægte uden Næring i Fortet Bugio, død af Hunger; men snart slaaer vel Hævnens Time, thi den constitutionelle Armees Fortrav skal staae i dette Øieblik mellem Klosteret Alcobaca og Alemques, kun 5 Mile fra Lissabon. En Brigade er opbrudt mod dem, men Don Miguel kan ikke forlade sig paa Tropperne; de Constitutionelle have udstædt en Proclamation, efter hvilken de datere deres Jndtog i Lissabon, til den 10de. - Efter en Paketbaads Ankomst. fra London er det Rygte udbredt, at den engelske og franske Minister ville begive sig til Porto. Den 5te Juni kom en engelsk Krigsbrig fra Porto til Lissabon og overbragte Depescher til alle de fremmede Diplomater. Endnu samme Aften seilede Briggen med Svaret igjen tilbage. Den russiske og danske Minister toge deres Vaaben ned, for, som det hedder, med alle de andre Gesandtere at afreise til Porto. J Braga og Guimarae; har den constitutionelle General Claudino dannet flere Batailloner Frivillige. J Algarve har et Regiment igjen med Held opvakt Opstand i Faveur af Don Pedro. Faro=Flaaden, bestaaende af 1 Corvette og 2 Brigger, har erklæret sig for Don Pedro, og er afseilet med de constitutionelsindede Jndvaanere til Porto. Jntet Menneske tvivler længere paa at Don Miguel og Enkedronningen snart ville begive sig til Elvas eller til Spanien, skjøndt engelske Blade troe, at de ville flygte til Søes. Don Miguel havde forlangt et Laan af Banken, og da dette blev nægtet ham, har han med Magthævet contante Penge, hos nogle af de Kapitalister og Adelsmænd, som hidindtil have understøttet ham i hans oprørske Opførsel. Linieskibet Dom JoaV., som den 27de Marts med Dom Pedros formelige Abdicationsact var afseilet fra Rio, blev hvert Øieblik ventet paa Tajofloden, og den Høist commanderende, Basconcellos, troer man, vil saasnart han faaer Tingenes Stilling at vide (og derfor er der sørget, strax afseile, for at forstærke Juntaen i Porto. Alting stod den 15de Juni i en Spænding, Arresteringerne vare tiltagne i den Grad, at man troede snart at være nødsaget til at lukke alle Botiquer, da man havde Jngen længere til at passe paa dem. Alle brasilianske Skibe havde man berøvet Mandskabet, under Forevending at de ikke maatte fare paa fremmede Skibe. i Banken ville ingen længere deponere Penge, og det heed ved Dampskibets Afreise, at Dom Miguel havde bemægtiget sig den. Og endelig kommer Bladet the London Observer frem med en Statshemmelighed, som i 26 Aar har været skjult for Verdens Øine, nemlig: at Usurpatoren, Dom Miguel ikke er Kong Johan VI Søn, men en Frugt af hans Gemalindes Udsvævelser, og beviser det med, at Johan, dengang Prinds af Brasilien, skal ved Miguels Fødsel, 1802, have erklæret, i alle sine Ministres og en Deel fremmede Gesandters Nærværelse, hvoriblandt den brittiske, at han ikke erkjendte ham for sin Søn, da han i to Aar havde levet udenfor alt ægteskabeligt Samqvem medsin Gemalinde, men at han, for at undgaae den Scandale, at blamere Dronningen, vilde tie der sted for Verden.